Indledning

Hvert år besøger flere millioner turister Danmark, hvilket er godt for den danske økonomi. Da turisterne bruger penge på en dansk vare, service eller oplevelse, bliver det sådan set eksporteret til udlandet – Og derfor bliver dette betragtet som en eksport vare. I alt står denne eksport type for 3,6% af den danske eksport Turisterne har et forbrug på 87,2 mia. kr., de udenlandske turister bruger 35,7 mia. kr. altså godt 41%, mens den danske befolkning står for de resterende 59% . Udover at turismen hjælper det danske samfund økonomisk, skaber turismen ifølge VisitDenmark knap 122.500 fuldtidsjobs. [1]

Når vi er turister i en storby, kan det forekomme svært at finde rundt, og vi kan let fare vild. Hvis vi i Paris vil se Eiffeltårnet, skal vi blot kigge efter det store monument, og gå i den retning attraktionen nu er. Dog kan vi undervejs miste den af syne, og pludseligt ved vi ikke hvilken vej vi skal. Vi kan eventuelt åbne for en smartphone, hvis vi er i besidelse af denne slags, og gå på internetsiden GoogleMaps. Her kan vi finde en rutevejledning fra punkt A til B, dog vil vi opleve problematikker, hvis en flerpunkts rute ønskes. Det kan være, at vi vil forbi MacDonald’s, eller se om vi passerer andre interessante attraktioner på vejen.

Turister vil generelt opdage, at planlægning på forhånd er en god ting, hvis vi vil nå så mange attraktioner som muligt på en ferie, da tiden er begrænset. Man kan samtidigt spørge sig selv, hvad der gør en rute god: Er det hvor hurtigt vi kommer fra den ene valgte attraktion til den anden? Kan der findes en mere interessant rute, eventuelt med attraktioner der ikke er oplyst i rejsebureauets brochurer? Der kan være mange parametre der spilder ind, når man skal vælge den foretrukne rute.

Hvis vi skulle gøre en rejse mere interessant for turister, kan vi udvikle et program, der hjælper turisten med at finde den foretrukne rute? Hvad vil være den foretrukne: Den hurtigste, eller den mest interessant? Og i hvilket omfang vil dette program kunne hjælpe turisten?

[1] - <http://www.visitdenmark.dk/da/denmark/fakta-og-tal-om-turismen-i-danmark>