**Interessentanalyse**

**Hjemmeplejen**

Et ruteplanlægningssystem, der skærer omkostninger til ruteplanlægning ned, betyder at hjemmeplejen får midler til rådig, der fx kan bruges til bedre mad til de ældre, eller at hjemmehjælperne får mere tid til den enkelte person de skal hjælpe. Disse ændringer og forbedringer et sådant ruteplanlægningssystem ville medfører, gør hjemmeplejen til en interessent i bedre ruteplanlægning.

**Disponenten**

For en koordinator af hjemmehjælpere og deres ruter, ville et forbedret ruteplanlægningssystem gøre opgaverne nemmere at udføre, da koordinatoren kun skal stå for at taste adresser ind i systemet og sende hjemmehjælperne på vej. Dette kunne resultere i at mange koordinatorer ville miste deres job, da det i princippet ville være muligt for en enkelt person at planlægge ruter for større områder. Brugen af et sådant ruteplanlægningssystem, kan derfor både resultere i noget negativt og positivt for en koordinator, alt efter i hvilket omfang systemet bliver brugt.

**Hjemmehjælperen**

Hjemmehjælperne kan gavne af den bedre rutevejledning, da de i stedet for at skulle bruge lang tid på transporten fra sted til sted, får mere tid til de ældre når de er ved dem. Dette kan give hjemmehjælperen bedre forudsætninger for at udføre sit job.

**De ældre**

En vigtig interessent i forhold til den bedre rutevejledning, er de ældre.

De ældre har en interesse i projektet, så de kan få endnu bedre hjælp af hjemmehjælperne. Nogle af de ældre har andre præferencer end andre og derfor vil de være interesseret i dette projekt, da det kan have en effekt på den tid de får med hjemmehjælperen. Samtidig kan det også være med til at planlægge hvornår hjemmehjælperen skal komme, så det passer med den ældres plan.

**Kommunen**

Kommunen har også interesse i projektet, idet de er med til at finansiere hjemmeplejerne. Hvis den bedre rutevejledning kan spare 50 hjemmehjælpere 50 kr. pr. hjemmehjælper i et helt år, svarer det til 912.500 kr., som kommunen kan spare. Dette eksempel gælder dog kun for 50 personer, som kommer til at spare 50 kr. pr. dag i et år, i realiteten kunne det være meget mindre end 50 kr. der vil blive sparet nogle stedet, mens der er nogle steder hvor man vil spare mere end 50 kr.

**De ældres familier**

En anden interessent i forhold til den bedre rutevejledning, er de ældres familier. De har interesse i projektet, da den bedre rutevejledning kan være med til at give hjemmehjælperne mere tid hos de ældre, og derfor kan der blive mindre at lave hos familierne. Men familierne ønsker som regel, at deres forældre skal have den hjælp de har brug for, og ifølge en undersøgelse fra Københavns Kommune, viser det, at 35% af de ældre får ekstra hjælp af familie og venner. [1]

**Politik**

Danmark er kendt for at gøre brug af den skandinaviske velfærdsmodel. Af den grund kan politik også være en interessent i forhold til bedre rutevejledning. Dette skyldes, at der i Danmark bliver lagt meget vægt på velfærden, og idet at bedre rutevejledning, kan være med til at effektivisere den mængde tid, en hjemmehjælper har hos den ældre, så vil det være med til at gøre velfærden bedre. Derfor vil politikkerne også være interesseret i sådan en løsning, da der f.eks. under hver valgkamp bliver diskuteret, om hvordan de ældre skal kunne få det bedre. [2][3]

[1] Brugerundersøgelse 2013 Hjemmepleje, Københavns Kommune, 2013 side 7

[www.kk.dk/~/media/FF839B7919644EAAAEE21AA7DEE3657D.ashx](http://www.kk.dk/~/media/FF839B7919644EAAAEE21AA7DEE3657D.ashx)

[2] Valgkamp indledt med fokus på de ældre, Sjællandske Medier, 30/09-2009

<http://www.sn.dk/kommunalvalg-i-gribskov/valgkamp-indledt-med-fokus-paa-de-aeldre/artikel/19873>

[3] Valgkamp rettet mod de ældre, Politiken, 11/11-2001

<http://politiken.dk/indland/ECE19692/valgkamp-rettet-mod-de-aeldre/>