Vi vil i det følgende afsnit snakke om hvad den interessante rute er, da vi i vores spørgeskema-undersøgelse så, at 80% ville vælge en interessant rute frem for en hurtig rute. I vores interview fortalte Lars, at der er forskel på turister. Blandt andet gjorde han et eksempel ud af endags-turister fra Norge, som kommer med færgen, og tager i Bilka, ud og spise på restaurant eller andet, for at hygge sig. Samtidigt svarer han, at der er andre turister, der falder udenfor de normale rammer.

Da Lars blev spurgt, hvad han mente var interessant at se i Aalborg, og hvad mange turister tager til, svarede han at utraditionelt vis, er Ikea en stor attraktion, men af traditionelle attraktioner er det Aalborg Zoo, Utzon centeret, kunstmuseet, gågaden og havnen. Det er alt sammen kulturelle og nationale attraktioner. Lars gør samtidigt opmærksom på, at et kæmpe hit fra hans erfaring var, at udskifte orkestret der tager imod gæster fra havnen, og sætte en pølsevogn op i stedet, da det var en unik oplevelse.  
Når en turist tager til Danmark, er et ikke for varmt vejr eller krystal-klart badevand, de tager til Danmark for at finde dansk design, dansk hygge og for stemningens skyld. Hvis en turist skal have en rute fra Nordkraft til Jensen Bøfhus på Nytorv, så vil den mest interessante rute lede turisten til havnen, så de kan opleve det. Definitionen på en interessant rute, i Aalborg, vil være ”en rute, der indkluderer unikke kulturelle og nationale oplevelser”. Det er dog individuelt, hvad en turist mener er interessant.

De sidste 20% fra vores spørgeskema-undersøgelse, som valgte den hurtigste rute, vil have en rute mellem de attraktioner de ønsker at se, som enten er den korteste i afstand, eller i tid. Den interessante rute vil derved være en udvidelse af dette, da det vil foreslå en muligvis længere rute, som indeholder flere attraktioner eller oplevelser undervejs.