**Turisme**

”En person der rejser, typisk af fornøjelse”, dette er definitionen på en turist. Hvis et individ er på ferie, indland som udland, vil denne blive defineret som turist. Der er forskel på indland og udland, idet udlandet kan føre til et anderledes talende land, hvor det ikke er typisk at være bekendt med landets kultur. Her skal der bruges hjælpemidler til at finde rundt, hvis der ønskes en planlagt ferie. Et scenarie kunne være, at en person tager til Venedig, og vil besøge Markuskirken, et museum og på restaurant et bestemt sted – dette skal der bruges hjælp til, med mindre personen ønsker at vandre rundt og muligvis passere dem på vejen. En brochure, hjælp fra lokale eller turistkontoret, en GPS-funktion, alt dette er hjælpemidler der kan gøres brug af på ferien. At planlægge en ferie er vigtigt, da det giver overskud til andet.

Der findes forskellige typer turister, som tidligere beskrevet i interessentanalysen. Forskelle på turister kan blandt andet identificeres på typen af ferie, årstiden ferien finder sted og eventuelt feriens formål.

Hvis der tages udgangspunkt i feriens type, kan nogle af eksemplerne fra interessentanalysen nævnes, så som badeferie og storbyferie. Herudover er der også andre former for ferier, som aktiv ferie med sport eller lignende, en romantisk ferie, familieferie og flere. Der skal tages hensyn til dette, når der bliver bestemt, hvilken turist eller ferietype, der kan have gavn af en ruteplanlægning.

For en turist på badeferie, ville en ruteplanlægning typisk indeholde den hurtigste rute fra hotellet til stranden, en rute til restauranter i området og/eller en enkelt rute til at se attraktioner i nærheden. Denne form for ferie vil typisk ikke kræve den store planlægning, hvis nogen overhovedet.

En ferie med mange attraktioner vil derimod være mere ideel for projektet, da det er sjælendt, at alle attraktioner er samlet i et sted. Derudover vil en ferie til et sted, hvor turister let kan fare vild også være ideel for projektet. En storbyferie vil derfor egne sig godt til disse to kriterier, da det er nemt at tage fejl af gader, fare vild eller ikke kender placeringen af alle de attraktioner der kunne være i storbyen.