**Interessentanalyse**

**Turister**

Turisterne har er en interessent i projektet, da det er dem projektet retter sig imod, det er dem der skal anvende ruteplanlægningen, til at forbedre deres ferie og derfor vil de være interesseret i at det fungere så godt som muligt. Turisterne er blevet delt ind i tre mindre grupper, hvor nogle af interesserne ikke er ens.

**Badeferieturister**

Badeferieturister har en interesse i projektet, hvis de fx er på et hotel, og det begynder at regne meget kraftigt. Eftersom de ikke kan være udenfor og nyde den sol de var kommet for at nyde, kan det være de beslutter sig for at se nogle af de seværdigheder der er i den by de er i. Her vil et ruteplanlægningsværktøj være interessant for en badeferieturist, hvis han/hun ikke kender området, og har brug for inspiration til hvad der er at se.

**Storbyturister**

Storbysturister er en væsentlig interessent i projektet, da en turist i en storby ofte vil se en masse ting. Hvis turisterne ikke planlægger hvad det er, de vil se, kan turisterne meget nemt glemme at få besøgt nogle af de seværdigheder, de ville se. Det kan skyldes, at turisterne vælger at gå en meget lang rute, og derved finder andre ting som de vælger at bruge deres tid på, eller at de simpelthen bare ikke kan finde vej til den attraktion de nu ønsker at se. Et ruteplanlægningsværktøj vil derfor være interessent for storbyturister, da det kan være med til at planlægge den helt rigtige ferie, hvor turisterne kommer til at besøge alle de attraktioner, de ønsker at besøge.

**Backpackers/Interrailers**

Backpackers/Interrailers er også interessenter, da de som oftest planlægger deres tur, men når interrailers fx ankommer til en by, er det ikke sikkert de har planlagt hvad de skal se eller lave. Interrailers har samtidig også mulighed for at ændre på deres rejse, hvis de hellere vil se en anden by fremfor den de havde besluttet sig for, fra starten. Her vil et ruteplanlægningsværktøj kunne hjælpe interrailers med at planlægge hvad de skal se eller lave.

Det samme gælder for backpackere, hvis de er i en by og kommer til at tænke på, at de faktisk har glemt at planlægge en tur til en seværdighed, så vil de med god sandsynlighed også have interesse i et ruteplanlægningsværktøj.

**Statsejede/privatejede attraktioner**

Statsejede attraktioner er en interessent i projektet, da staten ønsker, at der skal flere penge ind i landet. Hvis der er turister i et land, vil staten være interesseret i at få turisterne til at se og prøve så mange attraktioner der er i landet som muligt. På den måde vil der være flere penge til landet.

De privatejede attraktioner vil ligeledes være en interessent i projektet, da private ejere ønsker at tjene så meget som muligt.

Her vil et ruteplanlægningsværktøj kunne hjælpe turister med at se nogle af de attraktioner der er i landet, hvis man fx havde en top 5 over de attraktionerne der er i landet, eller i den by man besøger.

**Handel**

Handel er også en interessent i projektet, da kendte brands som fx Adidas, Louis Vuitton, McDonald’s og lignende gerne vil tiltrække flere kunder. Ved at implementere disse adresser i et ruteplanlægningsværktøj, kan det tiltrække nysgerrige turrister, og derved øge forretningernes omsætning.

Dette kan dog komme til at gå udover de mindre forretninger i byerne, da der er en chance for, at de vil blive besøgt mindre, eftersom mange turister ikke nødvendigvis kender de mindre forretninger.

**Transport**

**Offentlig transport**

Transport er en interessent i projektet, da der i samarbejde med staten, vil være mulighed for at planlægge ruter der foregår i en anden by end den turisterne er i, ved hjælp af offentlig transport. Dette vil være med til at øge den statslige indkomst, og derfor er staten en interessent.

**Taxaselskaber**

Et andet transportmiddel, som er en interessent, er taxaselskaberne. Hvis ruterne i et ruteplanlægningsværktøj bliver planlagt efter offentlig transport, vil taxaselskaberne miste potentielle kunder, og de skal derfor finde andre metoder for at få nye kunder.

**Turistkontoret**

Turistkontoret er også en interessent i projektet, da deres job er at servicere turister og hjælpe dem med at finde vej til diverse attraktioner. Et ruteplanlægningsværktøj kan potentielt udgøre en risiko for at der bliver mindre at lave i et turistkontor og derfor medføre nogle fyrringer. På den anden side kan det også hjælpe turister med at få hjælp, når nu turistkontoret har lukket, eller hvis der er for lange køer.

**Guide-bureauer/pakkerejser**

De forskellige guide-bureauer der sælger pakkerejser med guide og lignende, er også en interessent i projektet. Disse bureauer vil være imod et ruteplanlægningsværktøj, da det kan fratage dem nogle potentielle kunder, og derved sænke guide-bureauernes indkomst. **Interessentanalysen - Prioriteringen**

**Gidsler**

Gidslerne i projektet, altså de interessenter med en vigtig aktiv medvirken og lille indflydelse, er de stats-/privatejede attraktioner, de større butikker, turistkontoret og den offentlige transport.

Disse interessenter er gidsler, da det uden deres interesse, vil være meget svært, at lave et ruteplanlægningsværktøj, der opfylder det turisterne har brug for. Grunden til at deres indflydelse på projektet ikke er stor, skyldes at adresserne ligger på nettet, så det er forholdsvist nemt at finde adresserne til attraktioner, butikker etc. uden deres hjælp.

**Ressourcepersoner**

Ressourcepersonerne i projektet, altså de interessenter med en vigtig aktiv medvirken og stor indflydelse, er storbyturisterne, backpackerne og interrailers.

Grunden til at disse personer bliver betragtet som ressourcepersoner, skyldes at hvis turisterne ikke vil anvende ruteplanlægningsværktøjet, så vil projektet være irrelevant at lave. Derfor kræves det, at turisterne er aktive og anvender værktøjet. Dermed har turisterne også en stor indflydelse, idet det er dem der anvender værktøjet. Hvis der er noget der ikke er brugervenligt, kan de udtrykke deres mening om det.

**Ekstern**

De eksterne i projektet, altså de interessenter med en mindre vigtig aktiv medvirken og lille indflydelse, er de små butikker, taxaselskaber, guide-bureauer og badeferieturister.

Disse interessenter er på en måde ”offerene” ved projektet. De har ikke særlig meget at skulle have sagt, og de har stort set ingen indflydelse på projektet, men projektet har en indflydelse på dem, og deres indkomst. For badeferieturister er det dog en anden sag, de mister ikke nogen indkomst på det, badeferieturisternes aktive medvirken er ikke vigtig, da de som udgangspunkt bare vil være omkring hotellet/stranden, og slappe af, og derfor ikke har brug for nogen ruteplanlægning, med mindre der som tidligere nævnt, regner meget, og derfor vælger at planlægge noget inde i byen eller lidt udenfor byen.

**Grå eminence**

Der grå eminence i projektet, altså nogle interessenter med en mindre vigtig aktiv medvirken og stor indflydelse. Dog kunne Google Maps nævnes, da det er Googles software der bliver benyttet i projektet, og derfor har en stor indflydelse på hvordan programmet kommer til at fungere.